
Caietul de sarcini

Scopul achiziției constă în efectuarea auditului în conformitate cu legislația națională și internațională în vederea verificării eligibilității cheltuielilor efectuate în cadrul Proiectului ”Collaborative Entrepreneurial Education”, în conformitate cu termenii și condițiile Contractului de grant.

Obiectul auditului:
[bookmark: _Hlk63845609]Obiectivul auditului reprezintă un raport de opinie competentă și independentă asupra rezultatelor activității Organizației în vederea implementării Proiectului ”Collaborative Entrepreneurial Education”. Compania de audit selectată va efectua auditul financiar al Proiectului ”Collaborative Entrepreneurial Education” implementat pe parcursul perioadei 23.09.2021-22.03.2022.

La efectuarea auditului o atenție deosebită se va acorda următoarelor aspecte:
1. analizarea cheltuielilor mijloacelor de grant și a documentelor corespunzătoare prezentate donatorului, cu scopul de a determina dacă acestea sunt raționale după caracterul lor general. Auditorul va determina dacă cheltuielile sunt recunoscute și înregistrate conform legislației în vigoare și cerințele contractului de grant;
2. evaluarea sistemului de evidențtă contabilă a Organizației, cu scopul de a determina dacă administrarea grantului se efectuează adecvat, iar cheltuielile pot fi ușor identificate. Documentele contabile trebuie să reflecte separat operațiunile de primire și cheltuire a mijloacelor grantului;
3. verificarea respectării contractului de grant de către beneficiarul grantului;
4. verificarea rapoartelor prezentate donatorului, verificarea procedurilor de achiziții, care trebuie să fie în conformitate cu cerințele contractului de grant și/sau politicile Organizației, respectarea bugetului aprobat, corectitudinea documentării delegărilor, atât locale cât și internaționale, și verificarea respectării altor condiții importante stipulate în contract.
Criteriile de selectare:
Auditorul confirmă că întrunește condițiile de mai jos:
1. auditorul și firma de audit sunt membri ai Asociației Contabililor si Auditorilor Profesioniști din Moldova (ACAP), organism național de contabilitate și audit, care  la rândul ei, este membră a  Federației Internaționale a Contabililor (IFAC);
2. auditorul și firma de audit sunt înregistrați ca auditori legali în registrul public al organismului public de supraveghere dintr-o țară care nu este membră UE, iar acest registru este supus principiilor supravegherii publice specificate în legislația Republicii Moldova (acest lucru este valabil pentru auditorii și firmele cu sediile într-o țară care nu este membră UE);
3. auditorul și  firma  de audit certifică faptul că are, atât cunoștințele, cât și competențele necesare aplicării standardelor și eticii IFAC prevăzute în Termenii de Referință și  își asumă să respecte acest angajament în conformitate cu standardele și codul etic ale IFAC stipulate în Termenii de Referință;
4. auditorul se regăsește în „Lista auditorilor instruiți pentru efectuarea misiunilor de verificare a cheltuielilor în cadrul proiectelor din cadrul Programului Operațional Comun România-Republica Moldova 2014-2020, finanțat de Uniunea Europeană 12.11.2020” publicată pe site-ul Ministerului de Finanțe.
Adițional la cerințele minime, Societatea de audit care participă la concursul de selectare a serviciilor de audit în vederea verificării eligibilității cheltuielilor în cadrul Proiectului ”Collaborative Entrepreneurial Education”, trebuie să întrunească următoarele cerințe:
1. conform situației la data de 31 decembrie a perioadei de gestiune precedente, în anexa la Licența pentru desfășurarea activității de audit să fie indicați cel puțin 5 auditori certificați angajați; 
2. să aibă în state auditori care dețin certificări internaționale relevante;
3. societatea de audit trebuie să aibă o experiență de cel puțin 10 ani.
Sarcini tehnice:
1. să respecte politica și procedurile de control al calității lucrărilor de audit în conformitate cu cerințele standardelor de audit și ale Codului etic;
2. să respecte confidențialitatea informației referitoare la activitatea Organizației pentru Dezvoltarea Sectorului Întreprinderilor Mici și Mijlocii obținută în timpul exercitării serviciilor de audit. Obligația de a respecta confidențialitatea rămâne în vigoare și după încheierea relațiilor dintre societatea de audit și Organizația pentru Dezvoltarea Sectorului Întreprinderilor Mici și Mijlocii;
3. să respecte condițiile contractului de audit;
4. să notifice despre denaturările semnificative depistate și despre acțiunile recomandate în urma efectuării auditului asupra rapoartelor financiare;
5. să activeze obiectiv, calificat, bazându-se pe experiența și practica profesională, și în strictă conformitate cu Acordul de finanțare al Proiectului ”Collaborative Entrepreneurial Education”;
6. să prezinte raportul de audit în 3 exemplare, în limba engleză;
7. opinia de audit trebuie sa fie în conformitate cu ISA 700/705;
8. raportul de audit, verificat și semnat de auditorul responsabil (trebuie să fie inclus numele, prenumele și poziția auditorului calificat și licențiat, nu doar denumirea companiei) va fi prezentat Organizației conform termenelor indicate la compartimentul „Obiectul auditului”.
